**OSO Hotwater** ligger i Hokksund, Øvre Eiker. Bedriften produserer foruten varmtvannsbereder og varmesentraler til boliger også insustriberedere, storberedere (opptil 15 000 liter), akkumulatortanker og marineberedere.

Fabrikken ble etablert av Reidar Frölich Braathen i 1932 i Oslo. I 2022 hadde OSO Hotwater 256 ansatte.

Historie
--------

Oslo Sveisebedrift (OSO) var en av Norges første sveiseverksteder når det ble startet ved Akerselva i Oslo i 1932. Grunnleggeren av bedriften Reidar Frölich Braathen konstruerte den første helsveisede varmtvannsberederen og i 1939 hadde han 100 ansatte.

I 1940 ble produksjonen stoppet på grunn av andre verdenskrig og familien Braathen flyttet til gården i Eggedal hvor de startet produksjon av landbruksmaskiner. Etter freden i 1945 startet gjenoppbyggingen av fabrikken i Oslo.

Bedriften hadde behov for mer plass og i 1955 flyttet den til Geithus på Modum. Chris Reidar Braathen tok over etter faren i 1956 og i 1964 flyttet bedriften igjen, denne gangen til sin nåværende beliggenhet på Loesmoen i Hokksund. Tredje generasjon med Sigurd og Christoffer Braathen overtok bedriften og i 1991 startet de med eksport.

Produksjon
----------

I 1985 hadde OSO produsert 1 million beredere og i 2017 nådde de 4 millioner produserte beredere. Foruten å ha en betydelig del av bereder-markedet i Norge eksporterer OSO til Nord-Europa og Canada, i tillegg til shipping og offshore markedet. I 2021 var 60% av produksjonen for eksport.

For å kunne fortsette produksjon i Norge har OSO satset på automasjon og var i 2015 Norges mest robotiserte virksomhet.

Foruten fabrikken i Hokksund har OSO fabrikk i Åmål i Sverige, OSO Manufacturing.

Miljøprofil
-----------

Braathen familien har helt siden 1950-tallet hatt sterkt fokus på miljø i både produksjon og produkter. OSO fikk i 1956 SCANVAC prisen som Skandinavias mest miljøvennlige selskap. Av andre priser kan nevnes Miljøprisen Glassbjørnen (Stiftelsen GRIP) i 2005.

I produksjonen har de kuttet bruken av skadelige gasser, redusere vann- og strømforbruk betraktelig. Alle firmabiler hadde gassdrift allerede i 1994.

OSO har utviklet en varmtvannsbereder som optimaliserer oppvarmingen av vannet ved å varme det når strømmen er rimeligst. Ved hjelp av kunstig intelligens tilpasses dette hver enkelt husholdning. Med en app på mobiltelefonen kan man styre og ha oversikt over strøm og varmtvann.

OSO har også etablerer OSO miljøfond og miljøprisen Bronseelgen.

Referanser
----------

1. ↑   Utgave 2017-05-22 av GRID[Hentet fra Wikidata]
2. 1 2 3 4  «Varmtvannsberedere fra Norges ledende produsent!». 31. mai 2021. Besøkt 26. juli 2023.
3. ↑  «OSO Hotwater AS - 986173617 - Oslo - Se Regnskap, Roller og mer». *www.proff.no*. Besøkt 26. juli 2023.
4. ↑  «(+) Hokksund-bedriften setter stadig nye rekorder: – Vil eksportere til Australia og New Zealand». *Bygdeposten* **(norsk)**. 25. august 2021. Besøkt 26. juli 2023.
5. ↑  «Smart lagring av energi for en grønnere verden | Innovasjon Norge». *www.innovasjonnorge.no* **(norsk)**. 25. mars 2022. Besøkt 26. juli 2023.
6. ↑  Slagstad, Ketil (2020). «Mange nye legemidler er utviklet med offentlig finansiering». *Tidsskrift for Den norske legeforening*. ISSN 0029-2001. doi:10.4045/tidsskr.20.0011. Besøkt 26. juli 2023.